**Vianočné pásmo 2017**

1. *Na počiatku stvoril Boh svet. Stvoril vesmír, Zem, rastliny, zvieratá. Stvoril človeka. Svet bol krásny a dobrý a Boh ho ako dom daroval človeku. Prví ľudia však nevytvorili z tohto domu domov. Ich srdcia patria zlému...*
2. *Ľudia sa trápia. ich život je ťažký. Túžia sa stretnúť s Bohom, no zlo v nich ich ťahá dolu.*

(Deti prichádzajú v čiernych plášťoch. Dve dvojice chlapcov spolu bojujú s mečmi a valaškami. Dievčatá stoja v polkruhu a plačú. V pozadí hrá hudba Two steps from hell.)

1. **Modlitba za mier**

Napomeň našich otcov,

Bože nad hviezdami.

Nech trochu myslia, čo sa stane s nami,

keď začnú vojnu

a všetky svoje hnevy

vylejú na seba. Všetky dievčatá

Tie hnevy ako plevy

pokazia zem,

i nebo bude choré. Všetci chlapci

Napomeň našich otcov

Ty, tam hore.

Že sa to nesmie. Všetky dievčatá

Že ako Ty si svätý,

aj zem je svätá. Všetci chlapci

Veď chodia po nej deti. Všetky deti

(V pozadí hrá hudba.)

1. *Boh túži opäť objať svoje deti. Modlime sa...*
2. **Báseň a modlitba**

Čo sa ty v básni dozvedáš:

Keď plače oblak, to je dážď. Dve deti pribehnú z pravej strany

Keď nebo plače, je to rosa.

Keď plače lúka, je v tom kosa. Tri deti pribehnú z ľavej strany

Keď plače strom, je priskyrica. Tri deti pribehnú z pravej strany

Keď ty plačeš – dve tvoje líca

sa rozprávajú o duši. Tri deti pribehnú z ľavej strany

A ako Božie slniečko

zatlačí slzu pod viečko. Dve deti pribehnú z pravej strany

Báseň a modlitba sú sestry. (Jožko, Kika) Dve deti pribehnú z ľavej strany

Pozvi ich k sebe, stôl im prestri. (všetci)

1. *Boh nám v utrpení posiela svoje Slovo skrze svojho Syna.*

*Dnes nastal čas radosti, kedy sa Boh dotýka našich sŕdc.*

1. **Dnešný deň sa radujme**

[:Dnešný deň sa radujme a veselo spievajme:]

[: Ježiškovi malému, v jasliach uloženému.

Spi, spi, Ježišku, milý synáčku. :]

[:Krásna panna prečistá porodila nám Krista.:]

[: V jasličky ho vložila, plienkami obložila.

Spi, spi, Ježišku, milý synáčku. :]

[: Matka mu vyspevuje, svätý Jozef pestuje:]

[: Spi, synáčku premilý, ty kvet krásny spanilý.

Spi, spi, Ježišku, milý synáčku. :]

1. *Hľa, prichádza anjel, aby pastierom povedal, čo sa stalo...*

Anjel prichádza k pastierom a hovorí: Vstávajte, pastieri, berte sa hor! Narodil sa vám spasiteľ!

Deti: Kde?

Anjel: Poďte, ukážem vám cestu!

1. Deti idú za anjelom a spievajú:

**Pásli ovce valasi**

Pásli ovce valasi pri betlehemskom salaši.

Hajdom hajdom tidli dom, hajdom hajdom tidli dom,

Hajdom hajdom tidli dom, hajdom hajdom tidli dom.

Anjel sa im ukázal, do Betlehema ísť kázal.

Hajdom hajdom tidli dom, hajdom hajdom tidli dom,

Hajdom hajdom tidli dom, hajdom hajdom tidli dom.

Vstaňte hore a choďte, Krista Pána nájdete,

Hajdom hajdom tidli dom, hajdom hajdom tidli dom,

Hajdom hajdom tidli dom, hajdom hajdom tidli dom.

Nájdete ho v jasličkách ovitého v plienočkách.

Hajdom hajdom tidli dom, hajdom hajdom tidli dom,

Hajdom hajdom tidli dom, hajdom hajdom tidli dom.

1. Poklonenie sa a odovzdanie darov Ježiškovi.

**Rozhodli to zvieratká**

Rozhodli sa zvieratká,

správa o tom letí,

správa krátka, prekrátka:

Obdarujú Ježiška!

Jabĺčko dá ježko hneď,

orech veverička,

včielka pridá sladký med,

čo maľuje líčka.

Zajko mrkvu – hoja, hoj!

pod jedličku chystá

a ovečka zvonček svoj,

už je to vec istá.

1. **Jak si krásne Jezuliatko**

Jak si krásne Jezuliatko,

vprostred biedy úbožiatko.

Pred tebou padáme,

dary ti skladáme.

Ja ti nesiem dve kozičky,

by ti zohriali nožičky.

Ja zas mliečka málo,

by sa líčko smialo.

Ja ti nesiem veselého,

baránka zo stáda svojho.

S ním sa môžeš hrávať,

veselo zabávať.

A my biedni, čo ti dáme,

darovať ti nič nemáme.

My ti tu zahráme,

pieseň zaspievame.

Deti sa presunú k jasličkám a rozprávač hovorí, keď hrá Tichá noc:

Na počiatku bolo Slovo a Slovo bolo u Boha a to Slovo bolo Boh. Ono bolo na počiatku u Boha. Všetko povstalo skrze neho a bez neho nepovstalo nič z toho, čo povstalo. V ňom bol život a život bol svetlom ľudí. A svetlo vo tmách svieti, a tmy ho neprijali.

Príchod pastierov a všetkých ľudí k jasličkám. Dve deti podajú opatrne kahance ostatným deťom a dbajú na to, aby ich dostali všetci!

1. **Koledy a vinše**

Na Vianoce, keď svet stíchne, nech Vám Božie dieťa vdýchne, pokoj, radosť, dobrú vôľu a nielen v túto svätú chvíľu, ale každučký deň v roku, nech Vám stojí popri boku. (tri deti)

**Na Vianoce pokoj v duši, šťastie ktoré nič neruší,**

**v novom roku veľa sily, by ste zdraví dlho žili.**

(Všetci)

Na stromčeku sviečka svieti,
pokoj, šťastie nech k Vám letí.
Na Vianoce ako treba,
nech nájdete poklad z neba.

(najmladšie deti)

Pokoj, lásku v hojnosti,
dni prežite v radosti.
Zdravie, šťastie ešte k tomu,
nech prídu aj do Vášho domu.

(tri deti)

Nech tichá hudba veselosti
Vám počas celých Vianoc znie,
nech ten rok nastávajúci Vám pokoj,
lásku a šťastie prinesie.

(4 deti)

Šťastné a pokojné sviatky vianočné,
bohatého Ježiška a do Nového roku
Vám želám:
veľa lásky, ktorá hory prenáša,
veľa šťastia, ktoré dušu povznáša,
veľa zdravia, ktoré kúpiť nedá sa
a tiež istý úspech v práci, ktorá chlieb Vám prináša.
Rozvaha nech nedopustí urobiť Vám chybný krok ,
s priateľstvom a láskou v srdci privíta Vás nový rok.

(všetci)

1. **Šťastie, zdravie, pokoj svätý vinšujeme vám**

Šťastie, zdravie, pokoj svätý vinšujeme Vám.

Či ste starý, lebo deti, nezáleží nám.

/: Z ďaleka sa berieme, novinu Vám nesieme,

čo sa stalo dnešnej noci v meste Betléme. :/

Narodil sa chlapček malý, posiela nás k Vám,

aby ste mu niečo dali, zaniesť mu to mám.

Chlebík, ten už nechce brať, nakŕmila ho už mať,

radšej toliar, lebo dukát ráčte mu poslať.

Prosím pekne, odbavte nás, nieto času stáť.

Veď nám treba do Betléma ísť ho kolísať.

On je veľmi bohatý, všetko štedro odplatí,

uložte si k nemu poklad, tam sa nestratí.

Rozprávač drží kahanec so svetlom a deti v bielych plášťoch prichádzajú s kahančekmi, ktoré akože zapália.

1. *A tak sme prijali svetlo lásky, pravdy a pokoja a toto svetlo chceme teraz vám i všetkým ľuďom a svete priniesť... Len toto svetlo zmení svet a namiesto zla bude všade vládnuť láska.*

T*eraz môžeme prijať svetlo lásky, pravdy a radosti. Je darované každému z nás.*

1. Deti prijímajú svetlo pravdy od Ježiša.
2. Deti sa postavia pred ľudí s rukami natiahnutými dopredu a so sviečkami, ktoré symbolicky odovzdávajú ľuďom.

Hrá hudba a deti hovoria:

A Slovo sa telom stalo a prebývalo medzi nami. A my sme uvideli jeho slávu, slávu, akú má od Otca jednorodený Syn, plný milosti a pravdy. (2 deti)

Buďte svetlo sveta. Mesto postavené na návrší sa nedá ukryť. Nech tak svieti vaše svetlo pred ľuďmi, aby videli vaše dobré skutky a oslavovali Otca, ktorý je na nebesiach. (3 deti)

A ja som s vami po všetky dni až do skončenia sveta. (2 deti)